Ο **Νίκος Καρβέλας** (Ταμπούρια Πειραιά, 8 Σεπτεμβρίου 1951) είναι Έλληνας τραγουδιστής, συνθέτης και συγγραφέας.

Βιογραφία
---------

Γεννήθηκε στις 8 Σεπτεμβρίου του 1951 στον Πειραιά. Μεγάλωσε στο Παλαιό Φάληρο. Ασχολήθηκε για πρώτη φορά με τη μουσική σε ηλικία πέντε ετών, οπότε απέκτησε και το πρώτο του πιάνο. Είναι Απόφοιτος του τμήματος Νομικής του Πανεπιστημίου Αθηνών. 

Όταν φοιτούσε στη Νομική Σχολή, ίδρυσε ένα ροκ γκρουπ επηρεασμένο από τους Beatles και τους Rolling Stones. Για πρώτη φορά έγινε γνωστός για τις συνθέσεις του στο τέλος της δεκαετίας του 1970, άλλοτε με το όνομα Νίκος Καρβέλας και άλλοτε με το ψευδώνυμο Νίκος Λεονάρδος. Η μουσική του κινείται στο πλαίσιο της ποπ, αλλά με επιρροές από τη ροκ και τη λαϊκή μουσική. Τα τελευταία άλμπουμ του απέκτησαν έναν πιο ροκ ήχο. Τη δεκαετία του 1980 ξεκίνησε και η προσωπική του επιτυχία ως τραγουδοποιού, δημιουργώντας ένα πλαίσιο τραγουδιών μεταξύ της ποπ και ροκ μουσικής, που αργότερα ακολούθησαν και άλλοι δημιουργοί και έφτασε στο αποκορύφωμα τη δεκαετία του 1990, αφήνοντάς μας διαχρονικές επιτυχίες.

Αποτελεί τον δημιουργό του μεγαλύτερου μέρους της δισκογραφίας της Άννας Βίσση. Με τη Βίσση τα τελευταία 40 χρόνια δημιούργησαν μια από τις πιο επιτυχημένες συνεργασίες στην ιστορία της ελληνικής μουσικής, καθώς τα άλμπουμ τους είχαν τεράστια εμπορική επιτυχία και πληθώρα διακρίσεων και βραβείων. Για την ερμηνεύτρια αυτή δημιούργησε μια μεγάλη γκάμα τραγουδιών με στοιχεία από λαϊκό, ποπ, ποπ-ροκ, ντίσκο, μπαλάντες, ροκ όπερα, μιούζικαλ, ελαφρολαϊκά τραγούδια, λάτιν, χασάπικα, τσιφτετέλια και ζεϊμπέκικα. Με τη Βίσση μετρούν μέχρι σήμερα 26 δίσκους, 33 singles, πάνω από 10 ντουέτα, 3 θεατρικά έργα, 11 χρυσούς δίσκους, 8 πλατινένιους, 5 διπλά πλατινένιους, δύο τριπλά πλατινένιους, έναν τετραπλά και έναν επτά φορές πλατινένιο, μιλώντας μόνο για την Ελλάδα. 

Επίσης, έχει γράψει πάρα πολλά ελαφρολαικά τραγούδια, που οι στίχοι τους εμπεριείχαν διάφορα σλόγκαν (λέξεις οι φράσεις που ελκύουν τον κοινό ακροατή) και έγιναν πρόσκαιρα σουξέ, τα οποία ερμήνευσαν οι: Ρίτα Σακελλαρίου, Κατερίνα Στανίση, Έφη Σαρρή, Τόλης Βοσκόπουλος, Λίτσα Διαμάντη, Αντύπας, Σάκης Ρουβάς, Δημήτρης Κοντολάζος, Λευτέρης Πανταζής, Άντζελα Δημητρίου, Δούκισσα, Μπέσσυ Αργυράκη, Πασχάλης Τερζής, Γιάννης Πάριος, Γιάννης Καλατζής, Δήμητρα Γαλάνη, Λάκης Παπαδόπουλος, Πωλίνα, Αντώνης Ρέμος, Δημήτρης Κόκοτας, Καίτη Γαρμπή, Χριστίνα Αναγνωστοπούλου κ.ά. 

Ο Νίκος Καρβέλας έχει πουλήσει πάνω από 7.500.000 δίσκους σε όλη την Ελλάδα αλλά και παγκοσμίως.

Προσωπική ζωή
-------------

Το 1983 παντρεύτηκε τη τραγουδίστρια Άννα Βίσση, με κουμπάρο τον τότε πρόεδρο της Κυπριακής Δημοκρατίας Σπύρο Κυπριανού. Έχουν αποκτήσει μαζί μια κόρη, τη Σοφία (γενν. 1983). Χώρισαν το 1992.

Το 2006 ξεκίνησε τη σχέση του με την τηλεπαρουσιάστρια Αννίτα Πάνια. Παντρεύτηκαν στις 29 Απριλίου 2010. Χώρισαν το 2016. Το ζευγάρι απέκτησε έναν γιο, τον Ανδρέα (γενν. 1 Ιανουαρίου 2008).

Τα τελευταία χρόνια διατηρεί δεσμό με την τραγουδίστρια Έλενα Φερεντίνου και έχουν αποκτήσει έναν γιο (γενν. 11 Απριλίου 2022).

Είναι φίλαθλος του Παναθηναϊκού.

Τηλεόραση
---------

Το 2017 εμφανιζόταν ως κριτής στο μουσικό talent show *Star Academy of Greece*, μαζί με τους Άννα Βίσση, Πέτρο Κωστόπουλο, Ναταλία Γερμανού και Νίκο Μουρατίδη, το οποίο μεταδόθηκε από το κανάλι Epsilon TV. Στις 29 Μαΐου 2017 ο τηλεοπτικός σταθμός Epsilon TV ανακοίνωσε τη διακοπή της συνεργασίας τους.

Θέατρο
------

* *Δαίμονες*, Θέατρο Αττικόν (1991-1992), Θέατρο Παλλάς (2013)
* *Μάλα: Η Μουσική Του Ανέμου**,* Θέατρο Παλλάς (2002)
* *Bryan,* Θέατρο Χώρα *(2005)*
* *Ιοσολβάδ* (2010)
* *Οι Καμπάνες Του Edelweiss*, Θέατρο Pantheon (2015)

Το 1991 συνέθεσε την πρώτη του ροκ όπερα, τους Δαίμονες, που ανέβηκε στο θέατρο Αττικόν με μεγάλη επιτυχία.

Το 2002 έκανε το δεύτερο θεατρικό του βήμα, γράφοντας το μιούζικαλ, *Μάλα: Η Μουσική Του Ανέμου*, το οποίο παρουσιάστηκε στο θέατρο Παλλάς. Όπως και στην πρώτη θεατρική παράσταση που συνέθεσε, πρωταγωνίστρια ήταν η Άννα Βίσση. 

Το 2005 ανέβασε το θεατρικό έργο *Bryan* στο θέατρο Χώρα, με πρωταγωνίστρια την τότε σύντροφο του Ζέτα Δούκα. Το *Bryan* ήταν το πρώτο του έργο που δεν ήταν μιούζικαλ, αλλά μόνο πρόζα. 

Το 2013 οι θρυλικοί πλέον Δαίμονες επιστρέφουν μετά από 23 χρόνια. Αυτή τη φορά στο θέατρο Παλλάς, γνωρίζοντας τεράστια επιτυχία, αφού έκοψαν περισσότερα από 50.000 εισιτήρια. 

Τον Φεβρουάριο του 2015 Καρβέλας και Βίσση επιστρέφουν στον χώρο του μουσικού θεάτρου με ένα καινούργιο έργο, τις *Καμπάνες του Edelweiss,* στο θέατρο Pantheon. Το έργο δίχασε το κοινό, αφού είχε πολλές σκληρές σκηνές, ωστόσο απέσπασε θετικές κριτικές, τόσο για τη μουσική του σύνθεση, όσο και για το σενάριο.

Δισκογραφία
-----------

### Albums

* 1985 — *Nick Carr* (Lp)
* 1985 — *Δεν Παντρεύομαι* (Lp)
* 1986 — *Σα Δίσκος Παλιός*
* 1987 — *Όλα ή Τίποτα*
* 1988 — *Δημόσιες Σχέσεις*
* 1989 — *Τσούζει...*
* 1990 — *Διαβολάκι*
* 1991 — *Ο Τελευταίος Χορός*
* 1991 — *Δαίμονες*
* 1992 — *Εμείς*
* 1992 — *Οίκτο!*
* 1995 — *25 Ώρες*
* 1996 — *Το Άρωμα της Αμαρτίας*
* 1997 — *Ο Πιο Ευτυχισμένος Άνθρωπος Πάνω στη Γη*
* 1998 — *Ένα Χρόνο το Περισσότερο*
* 2000 — *Όλα Είναι Εντάξει*
* 2002 — *Ρομπότ*
* 2002 — *Μάλα - Η Μουσική του Ανέμου*
* 2006 — *Θρίλερ*
* 2007 — *Τρακτέρ*
* 2009 — *Αντίο Χειμώνα*
* 2011 — *Όλα Είναι Μες' στο Μυαλό* «Νίκος Καρβέλας - "Όλα είναι μες στο μυαλό"». *MusicCorner.gr*. 14 Μαΐου 2011.
* 2015 — *Μαθήματα Φιλοσοφίας*

### Singles

* 1984 — *Jane/Mechanical...*
* 1986 — *Disco Granny (The Baby Sitter Song)*
* 2001 — *Τριφυλλάρα 2001*
* 2002 — *Μάλα - Η Μουσική του Ανέμου*
* 2003 — *Party για Σπασμένες Καρδιές*
* 2004 — *Είμαστε Νικητές*
* 2007 — *Ποιος Φοβάται τον Πάσσαρη;*

Εργογραφία
----------

* *Ποιήματα*, Εκδόσεις Sonik (2006)
* *Μέγιστο Φως*, Εκδόσεις Sonik (2006)
* *Πιστεύω*, Modern Times (2007)
* *Η Ναυτία Των Ημερών*, Διάττων (2009)
* *Ο Τρίτος Δρόμος*, Άγκυρα (2011)
* *Η Ευτυχία Του Πάκο*, Εκδόσεις Λιβάνη (2013)

Μέχρι σήμερα έχουν εκδοθεί δύο ποιητικές του συλλογές, με τίτλους *Το μέγιστο φως* και *Η ναυτία των ημερών*, και ένα φιλοσοφικό δοκίμιο με τίτλο *Πιστεύω*. *Ο τρίτος δρόμος* είναι το πρώτο του πεζό έργο.

Παραπομπές
----------

1. ↑  Team, Gossip-tv. «Πόσο χρονών γίνεται σήμερα ο Νίκος Καρβέλας;». *Gossip-tv.gr*. Ανακτήθηκε στις 4 Μαΐου 2020.
2. ↑  Solutions, BDigital Web. «Χρήστος Δάντης: «Αντέγραψα τον Καρβέλα και ο Χατζηγιάννης εμένα»». *must.com.cy*. Ανακτήθηκε στις 4 Μαΐου 2020.
3. ↑  Σέρμπος, Δημήτρης. «Η κοινή πορεία Άννας Βίσση και Νίκου Καρβέλα». *www.tempo.gr*. Ανακτήθηκε στις 4 Μαΐου 2020.
4. ↑  «Άννα Βίσση - Νίκος Καρβέλας: Η ρετρό φωτογραφία από τον γάμο τους». *altsantiri*. 20 Αυγούστου 2019. Αρχειοθετήθηκε από το πρωτότυπο στις 28 Νοεμβρίου 2020. Ανακτήθηκε στις 4 Μαΐου 2020.
5. ↑  Αρβανίτη, Ειρήνη (16 Απριλίου 2014). «Νίκος Καρβέλας- Αννίτα Πανια: Ένας ανατρεπτικός, ροκ γάμος». *Queen.gr*. Ανακτήθηκε στις 4 Μαΐου 2020.
6. ↑  «Νίκος Καρβέλας - Αννίτα Πάνια Το χρονικό ενός προαναγγελθέντος χωρισμού». *Θεσσαλία Τηλεόραση*. Αρχειοθετήθηκε από το πρωτότυπο στις 29 Ιουνίου 2016. Ανακτήθηκε στις 8 Νοεμβρίου 2022.
7. ↑  «Νίκος Καρβέλας: Πατέρας για τρίτη φορά στα 70 του - Γέννησε η σύντροφός του». *The TOC*. 11 Απριλίου 2022. Ανακτήθηκε στις 23 Οκτωβρίου 2022.
8. ↑  «MVP: Η εκπληκτική εμφάνιση του Νίκου Καρβέλα στο Παναθηναϊκός- ΠΑΟΚ (Pic)». *Menshouse.gr*. Ανακτήθηκε στις 4 Μαΐου 2020.
9. ↑  «Το Epsilon διακόπτει τη συνεργασία του με τον Νίκο Καρβέλα μετά τον απίστευτο καβγά του Σαββάτου με τον Μένιο Φουρθιώτη». *LiFO*.. Ανακτήθηκε στις 2017-10-01.
10. ↑  Ogdoo.gr. «Νίκος Καρβέλας - Άννα Βίσση: Τα θεατρικά τους έργα». *www.ogdoo.gr*. Ανακτήθηκε στις 4 Μαΐου 2020.
11. ↑  «Οι «Δαίμονες» επιστρέφουν». *αθηνόραμα*. Ανακτήθηκε στις 4 Μαΐου 2020.
12. ↑  ««Οι καμπάνες του Edelweiss» η νέα rock opera των Βίσση-Καρβέλα (video)». *web.archive.org*. 2 Απριλίου 2015. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 4 Μαΐου 2020. CS1 maint: Unfit url (link)
13. ↑

Εξωτερικοί σύνδεσμοι
--------------------

* Βιογραφία από το Music Corner

|  |  |  |  |  |
| --- | --- | --- | --- | --- |
| 

| π • σ • ε
Alpha Records |
| --- |
|  |
| Καλλιτέχνες που ανήκαν ή ανήκουν στο δυναμικό της | 
* Στέλιος Καζαντζίδης
* Σταμάτης Γονίδης
* Κατερίνα Στανίση
* Άντζελα Δημητρίου
* Φίλιππος Νικολάου
* Δημήτρης Κοντολάζος
* Χρήστος Μενιδιάτης
* Λάμπης Λιβιεράτος
* Πόπη Μαλλιωτάκη
* Λευτέρης Πανταζής
* Γιώργος Αλκαίος
* Άγγελος Διονυσίου
* Λένα Παπαδοπούλου
* Χρύσπα
* Τόλης Βοσκόπουλος
* Ζαφείρης Μελάς
* Μαντώ
* Νίκος Καρβέλας
* Άντζυ Σαμίου
* Αλέκος Ζαζόπουλος
* Δημήτρης Κόκοτας
* Πίτσα Παπαδοπούλου
* Βασίλης Τερλέγκας
 |

 |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 41454747
* **Europeana**: agent/base/83195
* **ΕΒΕ**: 34833
* LCCN: no98042032
* ISNI: 0000 0000 4645 3698
* GND: 1038452619
* MusicBrainz: ce9eab78-6403-4ab8-8595-32055c320973

 |

 |